
Riigihanke „Narva Noorte Meremeeste Klubi ehitustööd (2)” väljakuulutamiseta läbirääkimistega hankemenetluse korraldamine 
1. Asjaolud ja menetluse käik
Narva Linnavalitsuse Arhitektuuri- ja Linnaplaneerimise Amet avaldas 18.06.2014.a. riiklikus riigihangete registris (https://riigihanked.riik.ee) hanketeate „Narva Noorte Meremeeste Klubi ehitustööd” (viitenumber: 153487) avatud hankemenetlusega ehitustööde riigihanke läbiviimiseks projekti „Narva Noorte Meremeeste Klubi hoonete kompleksi aadressil Viru 18 renoveerimine ja sisustamine huvikooli tehnilise ja materiaalse baasi kaasajastamiseks ja noorsootöö toetamiseks“ raames.
Edukaks pakkumuseks tunnitati E&G OÜ poolt esitatud pakkumus ja 05.08.2014 sõlmiti Narva Linnavalitsuse Arhitektuuri- ja Linnaplaneerimise Amet ja E&G OÜ vahel töövõtulepingu nr 63 lepingutähtajaga 05.08.2015.

22.05.2015 teatas töövõtja E&G OÜ soovist kolmandal isikul (Pärnu REV AS) hankelepingust tulenevate kohustusega ühineda seoses olukorraga, kus E&G OÜ-l ei ole lepingu täitmiseks piisavalt rahalisi vahendeid ning teatas samuti, et E&G OÜ taotleb kohtult saneerimismenetluse algatamist. Saneerimismenetluse algatamisest keeldumise korral järgneb kõigi eelduste kohaselt peatöövõtja pankrott.

08.06.2015 vastas Rahandusministeerium, et hankelepingust tulenevate kohustustega teise isiku ühinemine ei ole lubatav.

08.06.2015 töövõtja E&G OÜ lahkus objektilt ja teatas alltöövõtjatele, et tal puuduvad vahendid tööde jätkamiseks ja võimalik on ka võlgniku pankrotiavalduse esitamine. Seisuga 01.07.2016 ehk 11 kuu jooksul oli teostatud ainult 37%.kõikidest lepingujärgsetest ehitustöödest 
6.07.2015 teatas Narva Linnavalitsuse Arhitektuuri- ja Linnaplaneerimise Amet E&G OÜ-le töövõtulepingu nr 63 ülesütlemisest, sest E&G OÜ ei täida oma lepingust tulenevaid kohustusi ning teeb ehitustöid niivõrd aeglaselt, et nende lõpetamine ettenähtud tähtajaks muutub ilmselt võimatuks.

Projekti „Narva Noorte Meremeeste Klubi hoonete kompleksi aadressil Viru 18 renoveerimine ja sisustamine huvikooli tehnilise ja materiaalse baasi kaasajastamiseks ja noorsootöö toetamiseks“ raames vajalike ehitustööde teostamiseks on vaja võimalikult kiiresti valida uus ehitustöövõtja seoses meetme „Avatud noortekeskuste, teavitamis- ja nõustamiskeskuste ning huvikoolide kaasajastamine” lõppemisega detsembris 2015.
Riigihangete seaduse § 28 lg2 p3 sätestab, et Hankijal on õigus korraldada hankemenetlus väljakuulutamiseta läbirääkimistega hankemenetlusena, kui hankelepingu kiire sõlmimine on vajalik hankijast sõltumatute ettenägematute sündmuste tagajärjel tekkinud äärmise vajaduse tõttu, mis ei võimalda kinni pidada käesoleva seaduse §-s 35 sätestatud tähtaegadest.
Narva Linnavalitsuse Arhitektuuri-ja Linnaplaneerimise Amet teeb eeltoodule juhinduses ettepaneku ehitustööde tellimiseks väljakuulutamiseta läbirääkimistega hankemeenetlus «Narva Noorte Meremeeste Klubi ehitustööd (2)» järgmiste firmatega:  AS Vant (registrikood 10157719), Pärnu REV AS (registrikood 10248994) ning Scandec Ehitus OÜ (registrikood 11730552). 
Eelnimetatud firmad on näidanud ennast ehitusturul heast küljest, omavad tööde teostamiseks vajaliku kvalifikatsiooniga töötajaid ning on varasemad ehitustööd teostanud korrektselt, sõlmitud lepingute ning hea tava kohaselt.
Hankedokumendid on vastavalt Narva Linnavalitsuse 08.03.2006.a määruse nr 298 „Riigihangete läbiviimise reglement“ §-dele 4 ja 5, Narva Linnavalitsuse 29.12.2005.a korraldusega nr 1400-k „Riigihanke konkursikomisjoni koosseisu kinnitamine“ moodustatud riigihanke konkursikomisjoni esimehehe asetäitjaga kooskõlastatud.
2. Õiguslikud alused
Riigihangete seaduse § 10 lg 1 p.2 alusel on riigihangeteseaduses sätestatud korda kohustatud järgima kohalikuomavalitsuse üksus, kohaliku omavalitsuse asutus või kohalike omavalitsuste ühendus, kes riigihangete seaduse mõistes on hankija.
RHS § 15 lg 1 p.2 sätastab, et riigihanke korraldamise piirmääraks  asjade ja teenuste korral on
40 000 eurot. Vastavalt Narva Linnavalitsuse 08.03.2006.a määruse nr 298 „Riigihangete läbiviimise reglement“ §-le 6 riigihanke pakkumismenetlus algatakse ning pakkumismenetluse liik ja riigihanke eest vastutav isik määratakse Narva Linnavalitsuse korraldusega. Haldusmenetluse seaduse § 2 lg 2 alusel ei kohaldu riigihankemenetlusele haldusmenetluse seaduse sätted.
3.  Otsus
3.1. Algatada riigihanke " Narva Noorte Meremeeste Klubi ehitustööd (2)" väljakuulutamiseta läbirääkimistega hankemenetlus, vastavalt lisatud riigihanke hankedokumentidele.

3.2. Määrata ülalnimetatud riigihankes hankijaks Narva Linnavalitsuse Arhitektuuri- ja Linnaplaneerimise Amet ning riigihanke eest vastutavaks isikuks Kommunaalmajandus osakonna ehituse vanemspetsialist Irene Weiss-Wendt.

3.4. Volitada Narva Linnavalitsuse Arhitektuuri- ja Linnaplaneerimise Ametit, ametiasutuse põhimääruse järgse esindaja isikus, sõlmima edukaks tunnistatud pakkumuse esitatud pakkuja ehitustööde hankeleping.

4.   Rakendussätted

4.1. Korraldus jõustub seaduses sätestatud korras.

4.2. Pakkuja, taotleja või hankemenetluses osalemisest huvitatud isik võib vaidlustada hankija     

       tegevuse, sealhulgas hanke alusdokumendi, riigihangete seaduses sätestatud korras.

Eduard East

Linnapea                                                                                         Ants Liimets
                                                                                                        Linnasekretär 

